Edward Francis Hoban

Edward Francis Hoban (født 27. juni 1878 i Chicago i Illinois i USA, død 22. september 1966 i Cleveland i Ohio) var en amerikansk katolsk prelat og biskop av Cleveland.

Liv og virke

Prest
Edward Francis Hoban studerte ved St. Mary's Seminary i Baltimore. Erkebiskopen av Chicago, James Edward Quigley, ordinerte ham til prest 11. juli 1903 i Chicagos Holy Name Cathedral.

Etter en kort periode som kapellan dro han til videre studier ved Det pavelige gregorianske universitet i Roma, der han tok doktorgrader i både teologi og filosofi i 1906. Etter hjemkomsten ble han førsteassistent for erkebispedømmets kansler og senere biskop av Peoria, Edmund Michael Dunne. Han takket ja til en lærerstilling ved erkebispedømmets teologiske forberedende seminar, Archbishop Quigley Preparatory Seminary. I 1910 ble han kansler for erkebispedømmet, etterbiskop Edmund Michael Dunne. Erkebiskop Quigleys etterfølger George Mundelein bekreftet ham i denne funksjon i 1916. Fra 1917 ledet han utviklingen av bispedømmete Caritas-organisasjon kalt Associated Catholic Charities.

Hjelpebiskop i Chicago
Den 21. november 1921 utnevnte pave Benedikt XV ham til titulærbiskop av Colonia in Armenia og hjelpebiskop i Chicago. Erkebiskop Mundelein bispeviet ham den 21. desember samme år; medkonsekratorer var Alexander Joseph McGavick, biskop av La Crosse, og Thomas Edmund Molloy, biskop av Brooklyn. Fra 1924 var Hoban generalvikar for erkebispedømmet Chicago. Som president for den eukaristiske verdenskongress i 1926 hadde han tilsyn med forberedelsen og gjennomføringen av dette Chicago-møtet med mer enn en million deltakere.

Biskop av Rockford
Pave Pius XI utnevnte ham til biskop av Rockford den 10. februar 1928. Kardinal Mundelein innførte ham i embedet i pro-katedralen St. James i Rockford 15. mai samme år.

Biskop av Cleveland
Den 14. november 1942 utnevnte pave Pius XII ham til titulærbiskop av Lystra og koadjutor-biskop av bispedømmet Cleveland. Med biskop Joseph Schrembs' død 2. november 1945, etterfulgte han ham som biskop av Cleveland. De første årene av hans embetsperiode var preget av utvidelse og renovering av katedralen St. Johannes evangelisten, som tidligere hadde blitt utsatt på grunn av andre verdenskrig. Hoban var i stand til å innvie den fornyede katedralen 4. september 1948.

Hoban oppmuntret folk som var blitt drevet fra sine hjemsteder under krigen til å bosette seg i Cleveland. Han etablerte også etniske og nasjonale menigheter, men insistrete at deres menighetsskoler kun underviste på engelsk.

Den 13. juli 1951 tildelte pave Pius XII ham den personlige tittel erkebiskop. 

Han deltok på alle fire sesjoner av Andre Vatikankonsil 1962 til 1965.

Hoban forble i embetet til sin død. Hans siste hvilested er Cleveland Cathedral.

Episkopalgenealogi 
Hans episkopalgenealogi er:

 Kardinal Scipione Rebiba (1504–1577)
 Kardinal Giulio Antonio Santori (1532–1602) * bispeviet 1566
 Kardinal Girolamo Bernerio (1540–1611) *1586
 Erkebiskop Galeazzo Sanvitale (1566–1622) *1604
 Kardinal Ludovico Ludovisi  (1595–1632) *1621
 Kardinal Luigi Caetani (1595–1642) *1622
 Kardinal Ulderico Carpegna (1595–1679) *1630
 Kardinal Paluzzo Paluzzi Altieri degli Albertoni (1623–1698) *1666
 Kardinal Gasparo Carpegna (1625–1714) *1670
 Kardinal Fabrizio Paolucci (1651–1726) *1685
 Kardinal Francesco Barberini den yngre (1662–1738) *1721
 Kardinal Annibale Albani (1682–1751) *1730
 Kardinal Federico Marcello Lante Montefeltro Della Rovere (1695–1773) *1732
 Biskop Charles Walmesley (1722–1797) *1756
 Erkebiskop John Carroll (1735–1815) *1790
 Biskop Jean-Louis Anne Madelain Lefebvre de Cheverus (1768–1836) *1810
Erkebiskop Ambrose Maréchal (1768–1828) *1817
 Biskop John Dubois (176–1842) *1826
 Biskop John Joseph Hughes (1797–1864) *1838
 Kardinal John McCloskey (1810–1885) *1844
 Erkebiskop  Michael Augustine Corrigan (1839–1902) *1873
 Biskop Charles Edward McDonnell (1854–1921) *1892
 Kardinal George William Mundelein (1872–1939) *1909
 Biskop Edward Francis Hoban (1878–1966) *1921

Referanser 

Personer fra Chicago
Katolske biskoper fra USA
Linjen Rebiba
Deltakere på Andre Vatikankonsil